Kamu bisa jelasin ke aku soal Pengontang dalam bahasa melayu?

Pengontang ialah kepungan bolehkedap yang mengandungi kekontang yang digunakan untuk memelihara barang-barang sensitif lengas seperti kertas kobalt klorida untuk kegunaan lain. Kegunaan biasa pengontang adalah untuk melindungi bahan kimia yang higroskopik atau yang bertindakbalas dengan air daripada kelembapan.

Kandungan pengontang terdedah kepada kelengasan atmosfera apabila pengontang dibuka. Ia juga memerlukan sedikit masa untuk mencapai kelembapan yang rendah. Oleh itu, ia tidak sesuai untuk menyimpan bahan kimia yang bertindakbalas dengan cepat atau ganas dengan kelengasan atmosfera seperti logam alkali; peti sarung tangan atau radas jenis Schlenk mungkin lebih sesuai untuk tujuan ini.

Pengontang kadangkala digunakan untuk mengeluarkan kesan air daripada sampel yang hampir kering. Jika kehadiran pengontang sahaja tidak mencukupi, sampel boleh dikeringkan pada suhu tinggi menggunakan pistol pengering Abderhalden.